RESOLUCIÓN DA ALCALDÍA POLA QUE SE APROBAN OS TIPOS, CUALIFICACIÓNS E CONTÍAS DAS INFRACCIÓNS EN MATERIA DE TRÁFICO
ADMINISTRACIÓN LOCAL — Municipal — Vilagarcía de Arousa (Outros documentos, notificacións e informacións públicas, 02/05/2016)

Despois das modificacións introducidas pola Lei 6/2014 de 7 de abril, pola que se modifica o texto articulado da Lei de Tráfico, e coa entrada en vigor o 31 de xaneiro de 2016, do Real Decreto Lexislativo 6/2015, polo que se aproba o texto refundido da Lei sobre Tráfico, Circulación de Vehículos a Motor e Seguridade Viaria (LSV), faise necesario adaptar o cadro de infraccións en materia de tráfico e circulación de vehículos, aprobado por decreto desta Alcaldía-Presidencia no mes de xuño de 2010, para correxir algunhas discrepancias detectadas neste, engadindo novos tipos que, aínda que xa estaban contemplados na normativa non se achaban recollidos no citado cadro, e conforme aos principios de legalidade e de tipicidade, calificando correctamente outras infraccións cuxa tipificación non era a apropiada, non sufrindo variacións as contías das infraccións calificadas como leves, e manténdose as infraccións graves e moi graves nas contías fixas determinadas pola Lei. De acordo co disposto nos artigos 5, I) e 7 da LSV, e tendo en conta a definición de travesía do anexo I, punto 71, da mesma norma e o artigo 3 da Ordenanza Municipal de Circulación, considéranse vías nas que é competencia municipal a sanción das infraccións en materia de circulación, ademais das urbanas de titularidade municipal, as vías e terreos aptos para a circulación, públicos ou privados, abertos ó tráfico de persoas e vehículos en xeral, e os tramos que polas súas características urbanas ou por ser alternativas viarias ou variantes ás que se ten acceso, non poden considerarse travesías, como son as seguintes: Avenida de Rubiáns, Avenida de Pontevedra, Avenida das Carolinas, Avenida Vilanova, Avenida de Cambados, Doutor Tourón, Valentín Viqueira, Rosalía de Castro, Rivero de Aguilar, Valle Inclán, Agustín Romero, Avenida de Cornazo, Rúa Santa Mariña, Salgueiral, San Xoan, Outeiro, Nogueirido, Pedroso, Rivero de Aguilar, Elpidio Villaverde, Valle Inclán e Rúa San Roque. Por outra parte, o artigo 75.2 da vixente Ordenanza Municipal de Circulación, establece que os tipos de infraccións cometidas contra o disposto na mesma, así como a contía das sancións, serán fixadas por Decreto de Alcaldía. Como consecuencia do anterior, e de conformidade coas facultades que legalmente teño conferidas Primeiro.— Aprobar os tipos, cualificacións e contías das multas correspondentes ás infraccións en materia de tráfico, circulación de vehículos a motor e seguridade viaria que se enumeran no anexo I (infraccións ao Real Decreto Lexislativo 6/2015 do 30 de outubro, que aproba o texto refundido da Lei sobre Tráfico, Circulación de Vehículos a Motor e Seguridade Viaria), anexo II (infraccións ao Real Decreto 1428/2003 do 21 de novembro, que aproba o Regulamento Xeral de Circulación), e anexo III (infraccións á Ordenanza Municipal de Circulación), dlixenciados en forma e que se consideran parte inseparable da presente resolución, cuxas cantidades se aplicarán, tendo en conta a determinación por lei das contías fixas das infraccións leves, graves e moi graves e por non respectar os límites de velocidade. Segundo.— No caso de infraccións non recollidas por parte deste “cadro de infraccións”, e que aparezan tipificadas e contempladas na Lei de Seguridade Viaria, ou na lexislación complementaria, estarase ao que dispoñan éstas para os efectos da sanción. Terceiro.— Queda derrogado o “cadro de infraccións” aprobado por decreto desta Alcaldía o 23 de xuño de 2010. Cuarto.— Autorizar ós axentes da autoridade encargados da vixilancia do tráfico, nos casos legalmente establecidos, á adopción da medida cautelar da retirada do vehículo da vía e ordenar o seu depósito no lugar que se designe. Quinto.— O presente decreto entrará en vigor ao día seguinte da súa publicación no Boletín Oficial da Provincia. Así o acorda e dispón o Sr. Alcalde-Presidente, do que eu, como Secretaria, dou fe. Vilagarcía de Arousa, 20 de abril de 2016.—O Alcalde, Alberto Varela Paz.—A Secretaria, Rosa Losada Suárez.